Държавен вестник, бр. 97, 2012 г., стр. 39

БРОЙ  97	
Д Ъ Р Ж А В Е Н  В Е С Т Н И К 	
СТР.  39  
налните мрежи за мониторинг на водите. Щатът 
се утвърждава от министъра на околната среда и 
водите при спазване на изискванията на Единния 
класификатор на длъжностите в администрацията 
(приет с ПМС № 35 от 2000 г.).
В съответствие с Правилника за дейността, 
организацията на работа и състава на басейно­
вите дирекции работата на БД е организирана в 
следните звена:
1. Административно-стопански отдел;
2. отдел „Планиране и стопанисване“;
3. отдел „Мониторинг, прогнози и информаци­
онно осигуряване“;
4. отдел „Разрешителни и регистри“;
5. отдел „Воден и водностопански кадастър“;
6. отдел „Контрол, връзки с други институции 
и информиране на обществеността“.
В зависимост от териториалния обхват и с ог­
лед по-добрата организация на работата в състава 
на някои басейнови дирекции (БДДР – Плевен 
и БДИБР – Пловдив) са включени и регионални 
бюра. Задачата им е да съдействат за по-добрата 
комуникация и сътрудничество между басейновата 
дирекция и местните власти.
По информация от проведените интервюта 
с директорите на четирите БД реално заети са 
231 щатни бройки. Незаетите длъжности (19 бр.) 
представляват малко над 5 % от общата щатна 
численост и се дължат основно на непопълнени 
позиции в две от басейновите дирекции.
Общото мнение на интервюираните лица е, 
че наличният щатен персонал е недостатъчен за 
изпълнение на функциите и задачите, които са 
възложени на БД. Потребностите от допълните­
лен персонал се оценяват между 30 % и 50 % от 
сега утвърдените щатни бройки. От укрепване на 
капацитета се нуждаят преди всичко звената по 
контрола, мониторинга, издаването на разреши­
телни и планирането. 
Това мнение се подкрепя от оценката за нато­
вареността на персонала, извършена въз основа 
на достъпна публична информация.2
Както се посочи по-горе, към края на 2010 г. 
общата численост на реално заетите служители в 
БД е 231 души. При относителен дял на специ­
ализираната администрация от средно 86 % това 
означава, че около 200 души са ангажирани с 
2 Анализът в случая се основава на данни от 
годишните отчети на МОСВ за степента на из­
пълнение на провежданите политики, които са 
официално достъпни на интернет страницата на 
министерството. Липсата на информация по част от 
показателите за 2008 г. затруднява изготвянето на 
пълен сравнителен анализ за периода 2008 – 2010 г. 
Отчетните данни към 30.06.2010 г. дават само 
приблизителна информация за възможните стой­
ности на показателите на годишна база. По тази 
причина сравненията спрямо 2010 г. са въз основа 
на актуализирания бюджет на министерството и 
линейно екстраполиране на евентуалните стой­
ности на показателите в края на 2010 г. Липсата 
на информация и сравними данни по периоди не 
дава възможност за по-точна оценка на пълната 
натовареност на служителите от гл.т. на другите 
функции и задачи, които те изпълняват.
основните дейности по издаване на разрешителни, 
извършване на проверки, изготвяне на предписания 
и на заповеди за определяне на СОЗ.
Служителите в БД са ангажирани основно със: 
(1) Проверки по предотвратяване и намаляване 
на щетите от вредните въздействия на водите; 
(2) Издаване на разрешителни; (3) Проверки 
във връзка с превантивен и последващ контрол 
по разрешителни и концесионни договори; (4) 
Изготвяне на предписания.
Данните от публикуваните годишни отчети на 
МОСВ за изпълнението по програми (отчет за 
2008 г., 2009 г. и актуализиран бюджет за 2010 г.) 
сочат почти двойно нарастване на броя на провер­
ките по предотвратяване и намаляването на щетите 
от вредните въздействия на водите през 2009 спря­
мо 2008 г. За 2010 г. планираният брой е по-малък 
от отчетения за 2009 г., като не са ясни мотивите 
за тези занижени очаквания (вж. таблицата по-до­
лу). Съдейки по отчетните данни за полугодието 
на 2010 г., може да се очаква увеличение от около 
25 – 30 % спрямо предходната година. 
Показатели 
(бр.)/години
2008 2009
2010 
(план)
30.06.2010 
(отчет)
Проверки – вред­
но въздействие на 
водите
897
1690 1657
1120
Разрешителни
1555 2282 2550
778
Проверки – пре­
вантивен и пос­
ледващ контрол
-
4933 5424
2907
Предписания
4450 6058 5705
4812
За същия период броят на издадените разре­
шителни се е увеличил, както следва: с 47 % през 
2009 г. спрямо 2008 г. и с (планирани) 12 % през 
2010 г. спрямо 2009 г. Планираното равнище обаче 
може да бъде достигнато, ако бъде повишена ди­
намиката на постигане на предвидения за 2010 г. 
брой, тъй като към полугодието е достигната 
едва 1/3 от целевата стойност на този показател; 
това обаче би означавало рязко натоварване на 
съответните служители за сметка на други техни 
задължения.
Проверките за осъществяване на превантивен 
и последващ контрол по разрешителни и концеси­
онни договори през 2010 г. се планира да нараснат 
с около 10 % спрямо 2009 г. 
Броят на направените предписания през 2009 г. 
се е увеличил с 36 % спрямо 2008 г. Независимо 
че планираният за 2010 г. брой предписания е 
по-малък от този през 2009 г., отчетните данни 
за полугодието (85 % от целевата стойност) дават 
основания да се очаква нарастване от порядъка 
на 40 – 45 % на годишна база.
Въз основа на наличните данни може да се на­
прави оценката, че ориентировъчната натовареност 
на служителите в БД, които изпълняват задачи по 
посочените дейности, се е увеличила съществено 
през 2009 г. спрямо 2008 г. (близо 50 %), като пла­
нираното нарастване през 2010 г. спрямо 2009 г. е 
доста по-малко – под 10 %. Тази стойност, обаче, 
не отразява фактическото състояние на годишна